Társadalmi egyeztetésre bocsátva: 2019. december 3.

A rendelettervezet előkészítése során elvégzett előzetes hatásvizsgálatról, a jogalkotásról szóló 2010. évi CXXX. törvény 17.§. (2) bekezdése alapján az alábbiak szerint tájékoztatom a Képviselő-testületet:

A rendeletalkotás 
a)	társadalmi-gazdasági hatása:	a nem szennyvízcsatornázott településrészeken az önkormányzata Kormányhivatal törvényességi felhívásának eleget téve 2016. január 1-i hatállyal vezette be a nem közművel összegyűjtött háztartási szennyvíz
begyűjtésére vonatkozó helyi közszolgáltatást. A jelenlegi közszolgáltató megbízása 3 évre szólt. Az önkormányzat törvényi kötelezettségének eleget téve november 14-i y újra versenyeztette a közszolgáltatási feladatot úgy, hogy annak megbízása újra 3 évre szóljon.  A beszerzési eljárás eredményesen lezajlott, melynek eredményeképpen a közszolgáltató személye nem változik, de a közszolgáltatás díja az alábbiak szerint változik 2020. január 1-jétől:
alapdíj 2019-ben: 4000,-Ft/szállítás + áfa, 2020. január 1-jétől: 6000,-Ft/szállítás + áfa,
ürítési díj 2019-ben: 1500,-Ft/m3 + áfa, 2020. január 1-jétől: 1500,-Ft/m3 + áfa.

b)	költségvetési hatása: 	az önkormányzatra nézve a beszerzési eljárás lefolytatásának költségén kívül költségvetési hatása nincs, az érintett ingatlan-tulajdonosokra nézve azonban van költségvetési hatása, mert változik a közszolgáltatás díja: az alapdíj emelkedik, az ürítési díj azonban változatlan marad.
c)	környezeti, egészségi következményei: nincs
d)	adminisztratív terheket befolyásoló hatása: az önkormányzatra nézve nem jelentős, az adminisztratív terhek a leendő közszolgáltatóra hárulnak.
e)	Egyéb hatása:	nincs.

A rendelet megalkotásának szükségessége: a rendeletet az önkormányzat a vízgazdálkodásról szóló 1995. évi LVII. törvénnyel történő összhang megteremtése érdekében alkotja meg.

A rendelet alkalmazásához szükséges feltételek: 		- személyi: rendelkezésre áll,
- szervezeti: rendelkezésre áll,
- tárgyi: rendelkezésre áll,
                                                                                               - pénzügyi: nem jelentős,  rendelkezésre áll.

A rendelet-tervezetet társadalmi egyeztetésre bocsátjuk.

A rendelettervezet elfogadását a környezetvédelmi igazgatási szerv részére is megküldjük véleményezésre.

Felsőörs Község Önkormányzata Képviselő-testületének
/2019. (XII.   ) önkormányzati rendelete
a nem közművel összegyűjtött háztartási szennyvíz
begyűjtésére vonatkozó helyi közszolgáltatásról szóló 
18/2015. (VI.30.) önkormányzati rendelet 
módosításáról

T E R V E Z E T
Felsőörs Község Önkormányzatának Képviselő-testülete a vízgazdálkodásról szóló 1995. évi LVII. törvény 45.§ (6) bekezdésében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva, a környezet védelmének általános szabályairól szóló 1995. évi LIII. törvény 48. § (3) bekezdésében és 98.§ (2) bekezdésnek c) pontjában biztosított véleményezési jogkörében eljáró illetékes környezetvédelmi igazgatási szerv véleményének kikérésével a következőket rendeli el:
1.§ Felsőörs Község Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 18/2015. (VI.30.) önkormányzati rendelet 2. melléklete helyébe e rendelet 1. melléklete lép.
2.§ E rendelet 2020. január 1-én lép hatályba.

	Szabó Balázs  	dr. Hoffmann Gyöngyi 
	polgármester 	jegyző

Kihirdetési záradék:

A rendeletet 2020. december   . napján kihirdettem: 
	                         
                                           	dr. Hoffmann Gyöngyi
	                                                        	  jegyző megbízásából:

		dr. Könczöl Gábor
		kirendeltségvezető

1. melléklet a  /2019. (XII.    ) önkormányzati rendelethez

A szennyvíz begyűjtésének kötelező közszolgáltatása igénybevételéért fizetendő díj:

a) alapdíj:	 	6000,-Ft / szállítás 
b) ürítési díj:		   1500,-Ft / m3  

A díjak az általános forgalmi adó összegét nem tartalmazzák.

INDOKOLÁS
I.	Általános indokolás
A vízgazdálkodásról szóló 1995. évi LVII. törvény 44/C. § (2) bekezdésének e pontja alapján a települési önkormányzat képviselő-testülete önkormányzati rendeletben állapítja meg:
e) az ingatlantulajdonost terhelő díjfizetési kötelezettséget, az alkalmazható díj legmagasabb mértékét, megfizetésének rendjét, az esetleges kedvezmények és a szolgáltatás ingyenességének eseteit;

A vízgazdálkodásról szóló 1995. évi LVII. törvény 45.§ (6) bekezdése hatalmazza fel az önkormányzatot arra, hogy a fentieket önkormányzati rendeletben szabályozza.

II.	Részletes indokolás

1.§-hoz: módosítja a közszolgáltatási díjat megállapító 2. mellékletet.

2.§-hoz: a hatályba lépésről rendelkezik.
Felsőörs, 2019. december 3.

								Szabó Balázs
								polgármester